Kuljetushallituksen säädöskokoelma Transportstyrelsens logotyp.

**KULJETUSHALLITUS**

Määräykset  
1 päivänä heinäkuuta 2010 tai sen jälkeen käyttöön otetuista autoista ja autojen vetämistä perävaunuista annettujen Kuljetushallituksen määräysten ja yleisten ohjeiden (TSFS 2016:22) muuttamisesta;

annettu [Valitse päivämäärä].

TSFS 2023:XX

Julkaistu  
[Valitse päivämäärä]

TIELIIKENNE

[Lisää alasarja]

Kuljetushallitus määrää[[1]](#footnote-2) ajoneuvoasetuksen (2009:211) 8 luvun 16 §:n nojalla, että 1 päivänä heinäkuuta 2010 tai sen jälkeen käyttöön otetuista autoista ja autojen vetämistä perävaunuista annettujen Kuljetushallituksen määräysten ja yleisten ohjeiden (TSFS 2016:22) liite 1 muutetaan seuraavasti.

\_\_\_\_\_\_\_\_\_\_\_

Tämä säädös tulee voimaan 1 päivänä lokakuuta 2023.

Kuljetushallituksen puolesta  
  
JONAS BJELFVENSTAM  
 Elena Belkow  
 (maantiet ja rautatiet)

Liite 1. Henkilöautoja, linja-autoja, kuorma-autoja ja niiden perävaunuja koskevat vaatimukset

– – – – – – – – – – – – – – – – – – – – – – – – – – – – – – – – – – – – – – – – –

**20. Valaisimet ja merkkivalolaitteet ja niiden asennus**

Autossa ja perävaunussa on oltava jäljempänä olevan taulukon rivillä K1 tai K2 määritellyt valaisimet ja merkkivalolaitteet. Ne on asennettava siten, että ne täyttävät rivillä K1 tai K2 ja riveillä K3–K7 asetetut vaatimukset.

Luokkien M1, N1 ja N2 autot, joiden kokonaismassa on enintään 4 536 kilogrammaa ja jotka on valmistettu suurina sarjoina kolmansissa maissa tai kolmansia maita varten, voivat sen sijaan täyttää rivin T1 vaatimukset.

Luokkien O3 ja O4 apuvaunun ei tarvitse täyttää rivin K2 mukaisia ääriviivamerkintää koskevia vaatimuksia.

Matkailuauton, ambulanssin, ruumisauton, panssariajoneuvon ja EY-ajoneuvonosturin ei tarvitse täyttää rivillä S1 määritellyissä tapauksissa kaikkia rivin K1 tai K2 vaatimuksia.

Matkailuauto, ambulanssi ja ruumisauto voivat rivillä S2 määritellyissä tapauksissa sen sijaan täyttää kyseisellä rivillä luetellut vaatimukset.

Auto ja perävaunu voidaan varustaa rivien U1–U11 vaatimusten mukaisesti riippumatta rivien K1, K2 ja T1 vaatimuksista.

Poliisin hälytysajoneuvot voidaan varustaa rivin U12 vaatimusten mukaisesti riippumatta rivien K1, K2 ja T1 vaatimuksista.

|  |  |  |  |
| --- | --- | --- | --- |
| **Rivi** | **Säännökset** | | **Koskee käyttöön otettuja ajoneuvoja** |
| K1 | Direktiivin vaatimusten mukainen | **76/756/ETY** | - |
| muutettu direktiivillä | 97/28/EY | 1.7.2010–  9.7.2011 |
|  |  | 2007/35/EY | 1.7.2010–  31.12.2017 |
|  |  | 2008/89/EY | 1.7.2010–  31.12.2017 |
| K2 | Seuraavien vaatimusten mukainen | **ECE-sääntö nro 48** | - |
|  |  | muutossarja 02 | 1.7.2010–  9.7.2011  Rajoitettu luokkiin N2 > 7 500 kg, N3, O3 ja O4 |
|  |  | muutossarja 02 | 1.7.2010 tai myöhemmin  Rajoitettu luokkiin M, N1, N2 ≤ 7 500 kg, O1 ja O2 |
|  |  | muutossarja 03 | 1.7.2010 tai myöhemmin |
|  |  | muutossarja 04 | 1.7.2010 tai myöhemmin |
| muutossarja 05  tai myöhemmät muutokset | 30.1.2011 tai myöhemmin |
| K3 | Ajovalaisimissa, valaisimissa, heijastimissa ja polttimoissa ei saa olla maalikerrosta väristä riippumatta. | | |
| K4 | Ajoneuvoissa ei saa olla muunlaisia kuin näissä tai muissa Kuljetushallituksen antamissa määräyksissä määriteltyjä ajovalaisimia tai valaisimia.  Ajoneuvot voidaan kuitenkin varustaa valaisinlaitteilla, jotka ovat ECE-säännön nro 48 mukaisia valinnaisia valaisinlaitteita edellyttäen, että laitteet on asennettu säännön vaatimusten mukaisesti. | | |
| K5 | Ajovalaisimet ja valaisimet on sijoitettava ajoneuvoon siten, että valo ei häiritse ajoneuvon kuljettajaa. | | |
| K6 | Ajoneuvon pakollisissa valaisimissa tai pakollisissa ajovalaisimissa ei saa olla kiveniskumaalia, jos maali vähentää merkittävästi valaisimen tai ajovalaisimen valoa. Tämä koskee myös kiveniskumaalia, joka on valmistettu helposti vaurioituvasta materiaalista ja jonka vaurioituminen vähentää valaisimen tai ajovalon valoa. | | |
| K7 | Ajoneuvoissa ei saa olla laitteita, jotka voivat aiheuttaa häiritseviä heijastuksia tai häikäistä toista kuljettajaa.  Ajoneuvoissa ei myöskään saa olla laitetta, joka voi matkan aikana näyttää vaihtuvia tai liikkuvia kuvia, tekstejä tai vastaavia tietoja, jotka ovat ajoneuvon ulkopuolella olevien tienkäyttäjien nähtävissä. Säännöllisessä liikenteessä olevissa linja-autoissa voi kuitenkin olla pysäkkeihin liittyviä määräpaikkamerkintöjä, joissa näytetään muuttuvia liikennetietoja. | | |
| T1 | Autossa on oltava valaisimet ja merkkivalolaitteet, jotka täyttävät direktiivin 2007/46/EY liitteessä IV olevan lisäyksen 2 I ja II osan 20 kohdassa olevat vaihtoehtoiset tekniset vaatimukset asetuksen (EU) N:o 183/2011 sanamuodon mukaisesti. Luokan N2 autoon sovelletaan samoja vaatimuksia kuin luokan N1 autoon. | | |
| S1 | Jos ajoneuvon erityiskäytön vuoksi on mahdotonta täyttää kaikkia rivin K1 tai K2 vaatimuksia, vaatimuksista voidaan myöntää poikkeus edellyttäen, että kaikki pakolliset valaisinlaitteet on asennettu. Jos kyseessä on matkailuauto, ambulanssi, ruumisauto ja panssariajoneuvo, geometriseen näkyvyyteen ei saa vaikuttaa. | | |
| S2 | Henkilöauto, jonka kokonaispaino on yli 2 500 kilogrammaa ja joka on rakennettu kuorma-autosta tai linja-autosta, voi olla perusajoneuvoon sovellettavien vaatimusten mukainen. Sama koskee linja-autoa, joka on rakennettu kuorma-autosta tai henkilöautosta. | | |
| U1 | Ajoneuvojen ei tarvitse täyttää seuraavia ECE-säännön nro 48 ja direktiivin 76/756/ETY liitteen 2 vaatimuksia:  1. 6.1.2 Enintään neljään kaukovalaisimeen rajoittamista koskeva vaatimus.  2. 6.1.9 (Suurin yhteenlaskettu valonvoimakkuus).  3. 6.10.2 Enintään kahteen takavalaisimeen rajoittamista koskeva vaatimus. Valaisinten määrän on kuitenkin oltava parillinen.  4. 6.4.2 Enintään kahteen peruutusvalaisimeen rajoittamista koskeva vaatimus. Valaisinten määrä saa olla enintään neljä.  5. 6.5.3 Enintään kahteen luokan 2a tai 2b takasuuntavalaisimeen rajoittamista koskeva vaatimus. Valaisinten määrä saa olla enintään neljä.  6. 6.6.7.2 Enintään kahteen luokan S1 tai S2 jarruvalaisimeen rajoittamista koskeva vaatimus. Valaisinten määrä saa olla enintään neljä.  7. 6.9.2 Enintään kahteen etuvalaisimeen rajoittamista koskeva vaatimus. Valaisinten määrä saa olla enintään neljä. | | |
| U2 | Ajoneuvossa voi olla valaisimia, jotka on tarkoitettu käytettäväksi ajoneuvon lähettyvillä työskentelyn yhteydessä lisävalaistuksena eli työvalaisimina, joiden valon väri on valkoinen. Valonheittimiä pidetään myös työvalaisimina.  Käytettävissä on oltava ilmaisin, jonka valon väri on ruskeankeltainen tai punainen, kun työvalaisin on kytkettynä, ja ilmaisimen on oltava näkyvissä kuljettajan istuimelta.  Valaisin on asennettava siten, että se ei värähtele tai muuta paikkaa tavanomaisen ajon aikana.  Työvalaisimia ei saa  1. ryhmitellä muiden valaisinten tai valojen kanssa,  2. yhdistää muiden valaisinten tai valojen kanssa eikä  3. yhdistää rakenteellisesti muiden valaisinten tai valojen kanssa. | | |
| U3 | Linja-autoissa voi olla käyttöovien ulkopuolista aluetta valaisevia valaisimia eli niin kutsuttuja poistumisvalaisimia, jotka ovat matkustajien käyttöovien välittömässä läheisyydessä.  Poistumisvalaisimet on sijoitettava vähintään 2 000 millimetrin korkeudelle.  Poistumisvalaisinten ulkonema saa olla enintään 50 millimetriä korin leveimmästä leveydestä.  Poistumisvalaisimet on asetettava ja suojattava siten, että niistä ei tule valoa, joka voi häikäistä muita tienkäyttäjiä alueella, joka sijaitsee 10 metrin säteen ulkopuolella valaisimesta.  Valaisin on asennettava siten, että se ei värähtele tai muuta paikkaa tavanomaisen ajon aikana.  Poistumisvalaisimia ei saa  1. ryhmitellä muiden valaisinten tai valojen kanssa,  2. yhdistää muiden valaisinten tai valojen kanssa eikä  3. yhdistää rakenteellisesti muiden valaisinten tai valojen kanssa.  Poistumisvalaisimet on kytkettävä ajoneuvon sähköjärjestelmään siten, että ne voidaan kytkeä päälle vain matkustajien käyttöovien avaamisen yhteydessä eikä niissä voi olla valoa silloin, kun ajoneuvon nopeus on vähintään viisi kilometriä tunnissa. | | |
| U4 | Ajoneuvot, jotka käyttötarkoituksensa vuoksi on varustettu lähivalaisimet peittävillä laitteilla, voidaan varustaa neljällä lähivalaisimella. Tämä edellyttää, että valaisimet on kytketty siten, että molempia pareja ei voida kytkeä päälle samanaikaisesti. | | |
| U5 | Taksiliikenteessä käytettävät autot voidaan varustaa valaisimella, joka näyttää eteenpäin vihreää valoa (mikä merkitsee, että taksi on käytettävissä). | | |
| U6 | Poliisiajoneuvot voidaan varustaa valaisimilla, joita käytetään poliisin merkkiin P11 – tienvarteen ajaminen ja pysähtyminen poliisiajoneuvon edessä – liikennemerkeistä annetun asetuksen (2007:90) 7 luvun 2 §:n mukaisesti ja joiden valot ovat siniset ja punaiset. | | |
| U7 | Hälytysajoneuvon lisäheijastimet voivat näyttää valkoista valoa taaksepäin. | | |
| U8 | Luokkien N2 ja N3 kuorma-auto ja luokan O3 ja O4 perävaunu voidaan varustaa raskaan tai pitkän ajoneuvon osoittavilla merkinnöillä. Merkinnät on tyyppihyväksyttävä ja asennettava ECE-säännön nro 70 mukaisesti. | | |
| U9 | Ajo-opetuksessa ja ajoharjoittelussa käytettävistä merkeistä sekä autokoulujen ajo-opetuksen valvonnasta annetuissa Kuljetushallituksen määräysten (TSFS 2010:81) 6 §:ssä säädetään autokoulujen ajo-opetuksessa käytettävien ajoneuvojen merkintöihin sovellettavista poikkeuksista. | | |
| U10 | Hinausautossa voi olla ylimääräinen takavalaisin, jarruvalaisin ja suuntavalaisin kummallakin puolella takana ajoneuvon ohjaamon takaseinän yhteydessä. Valaisinten sijoittelu voi vaihdella tarvittavien etäisyyksien mukaan siten, että ajoneuvossa on selvästi näkyvä valaistus takana hinaustehtävän aikana. | | |
| U11 | Enintään 1,4 metriä korkeaa perävaunua ei tarvitse varustaa äärivalaisimilla. Tämä koskee myös autoa, jonka korkeus on enintään 1,4 metriä laskettuna takaa ohjaamon takaseinään asti. | | |
| U12 | Poliisin hälytysajoneuvot voidaan varustaa vilkkumatonta, heikkoa ja sinistä valoa lähettävillä valaisimilla. Valonvoimakkuuden on oltava niin vähäinen, ettei valoa voi erehtyä luulemaan ajoneuvon hälytyslaitteen siniseksi valoksi. Valo ei saa olla häikäisevä tai himmennettävä. | | |

### 21. Heijastimet

– – – – – – – – – – – – – – – – – – – – – – – – – – – – – – – – – – – – – – –

1. Ks. teknisiä määräyksiä ja tietoyhteiskunnan palveluja koskevia määräyksiä koskevien tietojen toimittamisessa noudatettavasta menettelystä 9 päivänä syyskuuta 2015 annettu Euroopan parlamentin ja neuvoston direktiivi (EU) 2015/1535. [↑](#footnote-ref-2)